|  |  |
| --- | --- |
|  |  |
|  | |

|  |  |  |  |  |  |
| --- | --- | --- | --- | --- | --- |
| Dato: | 11.12.2018 | Vår ref: | 18/03919-20 | Deres ref: |  |

# Kandidater til Samisk kirkeråd 2020-2024

Samisk kirkeråd skal ifølge Regler for Samisk kirkelig valgmøte kapittel 2 (Lovdata.no) oppfordre alle menigheter i Den norske kirke om å foreslå kandidater til Samisk kirkeråd. Kandidatene velges etter samiske språkområder.

Samisk kirkeråd vil med dette samle forespørselen for alle kandidatene i samme brev til alle menigheter i Den norske kirke.

Kandidater som foreslås må ha stemmerett i kirkelige valg, og oppfylle kriterier som beskrevet i Regler for samisk kirkelig valgmøte §1-3:

Oppfatter seg selv som same og som enten har samisk som hjemmespråk, eller har eller har hatt forelder, besteforelder eller oldeforelder med samisk som hjemmespråk.

Personer med annen tilknytning til samisk kirkeliv kan også være valgbare. Samisk kirkeråd avgjør i tvilstilfeller om en person oppfyller vilkårene for å være valgbar. Ta gjerne også kontakt med oss.

Menigheter i alle bispedømmer i Den norske kirke bes om å sende:

* forslag på kandidater som Samisk kirkeråds leder

Menigheter i Nord-Hålogaland bispedømme bes om å sende:

* forslag på kandidater fra nordsamisk språkområde til Samisk kirkeråd

Menigheter i Sør-Hålogaland bispedømme, med unntak av de menigheter som ligger i sørsamisk språkområde, bes om å sende:

* forslag på kandidater fra lulesamisk språkområde til Samisk kirkeråd

Menigheter i Nidaros bispedømme, og menigheter i de prostier i Sør-Hålogaland, Hamar og Møre bispedømmer som ligger i sørsamisk språkområde, bes om å sende:

* forslag på kandidater fra sørsamisk språkområde i Samisk kirkeråd

Menigheter i Oslo bispedømme, Bjørgvin bispedømme, Agder og Telemark bispedømme, Borg bispedømme, Stavanger bispedømme, Tunsberg bispedømme og Møre bispedømme, med unntak av sørsamisk språkområde, og Hamar bispedømme, med unntak av sørsamisk språkområde, bes om å sende:

* forslag på kandidater som representant i Samisk kirkeråd fra øvrige bispedømmer.

Valgreglene omtaler språkområdene til å omfatte de offisielle samiske språkene i Norge, nord-, lule- og sørsamisk. Dette utelukker ikke at personer med en annen samisk språklig tilknytning kan foreslås som kandidater.

Se vedlagte notat om fastsettelse av samiske språkområder.

Dato for innsendelse: 1. mars 2019

Email:

[post.kirkeradet@kirken.no](mailto:post.kirkeradet@kirken.no)

Post:

Samisk kirkeråd, Kirkerådet, Postboks 799 Sentrum, 0106 Oslo.

Med vennlig hilsen

|  |  |  |
| --- | --- | --- |
| Risten Turi Aleksandersen |  |  |
| Generalsekretær; Samisk kirkeråd |  | Vidar Andersen |
|  |  | Førstekonsulent; Samisk kirkeråd |

*Dokumentet er elektronisk godkjent og har derfor ingen signatur.*

Vedlegg:

Fastsettelse av samiske språkområder

|  |  |  |
| --- | --- | --- |
|  |  |  |

Mottakere:

|  |  |  |
| --- | --- | --- |
| Click here to enter text., Click here to enter text. | Click here to enter text. | Click here to enter text. |